Charles Q. Brown jr.

Charles Quinton Brown jr. (født 1962) er en amerikansk offiser i U.S. Air Force som fra 1. oktober 2023 er USAs forsvarssjef. Han overtok etter Mark Milley. Utnevnelsen ble i juli 2023 godkjent av senatet med 83 mot 11 stemmer. I 2020 ble han utnevnt til sjef for flyvåpenet.

Browns militære karriere begynte i 1984, da han fikk beskikkelse som fenrik (second lieutenant). Han deltok i studieprogrammet reserve officers’ training corps ved Texas Tech University i Lubbock i Texas, der han tok en bachelorgrad i byggeteknikk. I 1994 tok en en mastergrad i aeronautikk ved Embry-Riddle Aeronautical University i Florida.

Brown har tjenestegjort i en rekke ulike stillinger på skvadron- og vingnivå, inkludert en stilling som F-16-instruktør ved U.S. Air Force Weapons School.

Referanser

Eksterne lenker 
 

Offiserer i U.S. Air Force
Fødselsdato ikke oppgitt
Personer fra San Antonio